ai4bharat/Pralekha huggingface dataset:
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
సగటు కన్నా రెట్టింపు ఆహార ధాన్యాలను లాక్ డౌన్ సందర్బంగా దేశవ్యాప్తంగా పంపిణీ చేసిన ఎఫ్ సి ఐ
ప్రస్తుత పరీక్షా సమయంలో భారత ఆహార సంస్థ  లాక్ డౌన్ ని ఒక సవాలుగా తీసుకుంది. అతి పెద్ద ఆహార ధాన్యాల గొలుసు వ్యవస్థను కలిగి ఉన్న ఎఫ్ సి ఐ మొత్తం సిబ్బంది గత 22 రోజులుగా అలుపెరగకుండా తమ విధులను నిర్వహిస్తున్నారు. రికార్డు స్థాయిలో ఎఫ్ సి ఐ లాక్ డౌన్ సమయంలో 1335 రైళ్ల లోడ్ ద్వారా 3.74 మిలియన్ మెట్రిక్ టన్నుల ఆహార ధాన్యాల నిల్వలను తరలించింది. అంటే సగటున రోజుకు 1.7 లక్షల మెట్రిక్ టన్నుల ఆహార ధాన్యాలను తరలించినట్టు. సాధారణంగా ఎఫ్ సి ఐ సగటున 0.8 లక్షల మెట్రిక్ టన్నులను తరలిస్తే, ప్రస్తుత సమయంలో అది రెట్టింపు అయింది. లక్షిత ప్రజా పంపిణీ వ్యవస్థ  కింద ఆహారధాన్యాల అవసరాలున్న వినియోగదారుల కోసం వివిధ రాష్ట్రాలకు 3.34 మిలియన్ లక్షల టన్నుల నిల్వలను చేరవేశారు.
ప్రధాన మంత్రి గరీబ్ కల్యాణ్ అన్న యోజన కింద మూడు నెలల పాటు నెలకు 5 కిలోల ఆహార ధాన్యాలు జాతీయ ఆహార భద్రతా చట్టం  పరిథి కింద వచ్చే ప్రతి పేద లబ్ధిదారునికి ఇచ్చేలా ఏర్పాట్లు జరిగాయి. దీని కింద ఇప్పటికే 2.56 మిలియన్ మెట్రిక్ టన్నులు మంజూరు అయ్యాయి. జాతీయ ఆహార భద్రతా చట్టం  పథకాలు, ఇతర సంక్షేమ పథకాల కింద దేశవ్యాప్తంగా లాక్ డౌన్ కాలంలో 3.98 మిలియన్ మెట్రిక్ టన్నుల ఆహార ధాన్యాలు పంపిణీకి సిద్ధం అయ్యాయి. ఈ రెంటిని కలుపుకుంటే లాక్ డౌన్ 22 రోజుల్లో 6.54 మిలియన్ మెట్రిక్ టన్నుల ఆహార ధాన్యాలు దేశవ్యాప్తంగా పంపిణీ అవుతున్నాయి. సగటున రోజుకు 3.27 లక్షల మెట్రిక్ టన్నులు అందుబాటులో ఉన్నాయి. ఈ నిల్వలను అన్ని రాష్ట్రాలకు కేటాయించడం జరిగింది. ఆహార భద్రతా చట్టం పరిథిలో లబ్దిదారులందరికి తగిన స్థాయిలో ఆహారధాన్యాలను అందజేయవచ్చు.
జాతీయ ఆహార భద్రత చట్టం పరిథిలో రాని ఇతర రేషన్ కార్డులు ఉన్న వారి కోసం గోదుమలైతే కిలో రూ.21/-, బియ్యం కిలో రూ.22/-కి నిల్వల నుండి రాష్ట్రాలు పొందవచ్చు. ఇవే కాకుండా రాష్ట్ర ప్రభుత్వాలు వేలంతో సంబంధం లేకుండానే ఎఫ్ సి ఐ నుండి నేరుగా బియ్యాన్ని కిలో రూ.22.50/-కి తన అదనపు అవసరాల కోసం తీసుకోవచ్చు. బహిరంగ మార్కెట్ లో ధరలపై నిఘా పెడుతూ గోధుమ పిండ తగినంత అందుబాటులో లభ్యమయ్యేలా రాష్ట్ర ప్రభుత్వాలు ఎఫ్ సి ఐ నుండి నేరుగా బహిరంగ మార్కెట్ విక్రయ ధరలకే పొందేలా అధికారాలు ఇచ్చారు. వికేంద్రీకరణ రీతిలో జిల్లా కలెక్టర్లు ఈ వ్యవస్థను సద్వినియోగం చేసుకోవచ్చు. సాధారణ బహిరంగ మార్కెట్ విక్రయాలకు అనుసరించే వేలం పాటలకు అతీతంగా బియ్యం, గోధుముల సేకరణకు పై చర్యలు తీసుకోవడం జరిగింది. మర్చి 24వ తేదీ నుండి ఇప్పటి వరకు పైన పేర్కొన్న పథకాల కింద 3.74 లక్షల మెట్రిక్ టన్నుల గోధుమలను వినియోగించుకున్నారు.
ప్రస్తుత ఆపద కాలంలో పేదలకు, ప్రభుత్వేతర సంస్థలు, సంక్షేమ స్వచ్ఛంద సంఘాలు ఆదుకునే ఒక పెద్ద మహత్కార్యంలో ఉన్నాయి కాబట్టి వారు దేశంలో ఎక్కడి ఎఫ్ సి ఐ డిపో నుండైనా పరిమితి లేకుండానే ఎంతైనా బియ్యాన్ని కిలో రూ.22/-కి, గోధుమలను కిలో రూ.21/-కి పొందే పథకాన్ని ప్రభుత్వం ప్రవేశపెట్టింది. ఇప్పటికే మహారాష్ట్ర, కర్ణాటకలో వివిధ సంస్థలు ఈ పథకాన్ని వినియోగించుకుంటున్నాయి. లాక్ డౌన్ సమయంలో అన్నార్తులను ఆదుకోడానికి వివిధ స్వచ్ఛంద సంస్థలు నిర్వహిస్తున్న సహాయ శిబిరాలకు, సేవ కార్యక్రమాలకు ఈ పథకం కీలక సహాయకారిగా ఉంటుంది. రైల్వేస్, గిడ్డంగుల కార్పొరేషన్లు వంటి కేంద్ర ఏజెన్సీల భాగస్వామ్యం, ఎఫ్ సి ఐ ఉద్యోగులు, కార్మికుల పూర్తి సహకారంతో ఈ కఠిన సమయంలో ఎఫ్ సి ఐ ఆహార ధాన్యాలను దేశవ్యాప్తంగా నిరంతరాయంగా సరఫరా చేయగలిగింది.
ప్రధాన మంత్రి కార్యాలయం
బ్రెజిల్ అధ్యక్షుని గా శ్రీ లుయిజ్ ఇనాసియో లూలా డీ సిల్వా పదవీ బాధ్యతలను స్వీకరించిన సందర్భం లో ఆయన కు అభినందనల ను తెలిపిన ప్రధాన మంత్రి
బ్రెజిల్ అధ్యక్షుని గా శ్రీ లుయిజ్ ఇనాసియో లూలా డీ సిల్వా పదవీ బాధ్యతల ను స్వీకరించిన సందర్భం లో ప్రధాన మంత్రి శ్రీ నరేంద్ర మోదీ ఆయన కు అభినందనల ను తెలిపారు.
ప్రధాన మంత్రి ఒక ట్వీట్ లో –
‘‘బ్రెజిల్ అధ్యక్ష పదవీ బాధ్యతల ను శ్రీ లుయిజ్ ఇనాసియో లూలా డీ సిల్వా స్వీకరించిన సందర్భం లో ఆయన కు ఇవే హృదయ పూర్వక అభినందన లు. ఆయన మూడో పదవీ కాలం సఫలం అవ్వాలని నేను ఆకాంక్షిస్తున్నాను; మరి భారతదేశం - బ్రెజిల్ వ్యూహాత్మక భాగస్వామ్యాన్ని బలపరచడం కోసం ఆయన తో కలసి పని చేయాలని నేను ఆశపడుతున్నాను.’’ అని పేర్కొన్నారు.
PIB Headquarters
ఎఎమ్ డి నూతన డైరెక్టర్ గా పదవీబాధ్యతలు స్వీకరించిన సైంటిఫిక్ ఆఫీసర్ శ్రీ ఎమ్. బి. వర్మ
అటామిక్ మినరల్స్ డైరెక్టరేట్ ఫర్ ఎక్స్ ప్లొరేషన్ అండ్ రిసర్చ్  డైరెక్టర్ గా శ్రీ ఎమ్. బి. వర్మ ఈ రోజు పదవీబాధ్యతలను స్వీకరించారు. డిపార్ట్ మెంట్ ఆఫ్ అటామిక్ ఎనర్జీ  పరిధిలో ఎఎమ్ డి పనిచేస్తోంది. ఇదే పదవిలో ఇంతవరకు ఉండి రిటైరైన శ్రీ ఎల్. కె. నందా స్థానంలోకి శ్రీ ఎమ్. బి. వర్మ వచ్చారు. ఎఎమ్ డి డైరెక్టర్ పదవిని స్వీకరించడాని కన్నా ముందు శ్రీ ఎమ్. బి. వర్మ ఇదే సంస్థలో అడిషనల్ డైరెక్టర్ గా వ్యవహరించారు. శ్రీ ఎమ్. బి. వర్మ సైంటిఫిక్ ఆఫీసర్ హెచ్ ప్లస్ స్థాయిలో ఉన్నారు. శ్రీ వర్మ ఉత్తర్ ప్రదేశ్ లోని అలీగఢ్ లో గల అలీగఢ్ ముస్లిమ్ యూనివర్సిటీ నుండి భూవిజ్ఞాన శాస్త్రం లో మాస్టర్స్ డిగ్రీని, ఎమ్. ఫిల్. డిగ్రీని పొందిన తరువాత, 1982లో ఎఎమ్ డి లో చేరారు. దేశంలోని దక్షిణాది, తూర్పు, పశ్చిమ, ఉత్తర మరియు దక్షిణ మధ్య భూగర్భ ప్రాంతాలలో అటామిక్ మినరల్స్ అన్వేషణ రంగంలో శ్రీ వర్మకు 36 సంవత్సరాలకు పైబడిన అనుభవం ఉంది. ఆయన అనుసరించినటువంటి నైపుణ్యభరితమైన అన్వేషక వ్యూహం ఫలితంగా ఆంధ్ర ప్రదేశ్ లోని తుమ్మల పల్లి మరియు కొప్పునూరు, తెలంగాణ లోని పెద్దగట్టు మరియు చిత్రియాల్ లో పెద్ద ఎత్తున యురేనియమ్ వనరులను వృద్ధి చేయడం సాధ్యమైంది. ఝార్ ఖండ్ లోని సింగ్ భూమ్ షియర్ జోన్ లో ఆయన చేపట్టిన మార్గదర్శక కృషి వల్ల ఆ రాష్ట్రంలో మొహుల్ దీహ్ మరియు బంధుహురంగ్ లలో పలు యురేనియమ్ నిక్షేపాలు వెలికివచ్చాయి. శ్రీ వర్మ భారత ప్రభుత్వ గనుల మంత్రిత్వ శాఖ నెలకొల్పిన భూ విజ్ఞాన శాస్త్ర పురస్కార గ్రహీత కూడా. తెలంగాణ లోని నల్గొండ జిల్లా చిత్రియాల్ లో శ్రీ వర్మ చేసినటువంటి అభినందనీయమైన కృషికి గాను ఈ పురస్కారాన్ని ఆయనకు ప్రదానం చేశారు.
గ్రామీణాభివృద్ధి మంత్రిత్వ శాఖ
దీనదయాళ్ అంత్యోదయ యోజన కింద సంగతన్ సే సమృద్ధి కార్యక్రమం – జాతీయ గ్రామీణ జీవనోపాధి మిషన్
గ్రామీణ పేద మహిళలను స్వయం సహాయక బృందాలుగా  నిర్వహించడం మరియు వారికి నిరంతర ఉపాధి మరియు మద్దతు ఇవ్వడం అనే లక్ష్యంతో మంత్రిత్వ శాఖ దేశవ్యాప్తంగా  దీనదయాళ్ అంత్యోదయ యోజన – జాతీయ గ్రామీణ జీవనోపాధి మిషన్  అమలు చేస్తోంది. వారు నిర్దిష్ట కాల వ్యవధిలో ఆదాయాలలో గణనీయమైన పెరుగుదలను సాధించే వరకు వారి జీవన నాణ్యతను మెరుగుపరిచే వరకు మరియు కడు పేదరికం నుండి బయటపడే వరకు ఈ మద్దతు కొనసాగుతుంది.డిఏవై –ఎన్ఆర్ఎల్ఎం కింద మిగిలిపోయిన అర్హులైన, బలహీనమైన మరియు అట్టడుగున ఉన్న గ్రామీణ కుటుంబాలను  స్వయం సహాయక బృందాలుగా  తీసుకురావాలనే లక్ష్యంతో మంత్రిత్వ శాఖ ఏప్రిల్ 18 నుండి జూన్ 30, 2023 వరకు “సంగతన్ సే సమృద్ధి అభియాన్”  కార్యక్రమాన్ని నిర్వహించింది. ఎస్ఎస్ఎస్ఏ యొక్క ప్రధాన లక్ష్యాలు -
|
|
1
|
|
వ్యవస్థీకృత ఎస్ఎస్ఎస్ఏలున్న గ్రామ పంచాయితీల  సంఖ్య 
|
|
1.1
|
|
2
|
|
ఎస్హెచ్జిలలోకి సమీకరించాల్సిన హెచ్హెచ్ల సంఖ్య 
|
|
20
|
|
3
|
|
ఏర్పాటు చేయబోయే కొత్త ఎస్హెచ్జిల సంఖ్య 
|
|
1.1
|
|
4
|
|
తెరవబోయే కొత్త ఎస్హెచ్జి బ్యాంక్ ఖాతాల సంఖ్య 
|
|
60,000
|
|
5
|
|
ఎస్హెచ్జిలోకి సమీకరించబడుతున్న ప్రధాన్ మంత్రి ఆవాస్ యోజన-గ్రామీన్  గృహాల లబ్ధిదారుల సంఖ్య 
|
|
10
సామాజిక-ఆర్థిక మరియు కుల గణన  డేటాబేస్ ప్రకారం పేదరికంలో ఉన్న కుటుంబాలు, పేదల భాగస్వామ్య గుర్తింపు  ప్రక్రియ ద్వారా గుర్తించబడిన మరియు సంబంధిత గ్రామ సభ ద్వారా సక్రమంగా తనిఖీ చేయబడిన కుటుంబాలు మిషన్ కింద కవరేజీకి అర్హత కలిగిన కుటుంబాలుగా గుర్తించబడ్డాయి.
మిషన్ కింద, ప్రతి ఎస్హెచ్జికి ₹20,000-30,000 రివాల్వింగ్ ఫండ్  మరియు ప్రతి ఎస్హెచ్జికి రూ. 2.5 లక్షల వరకు కమ్యూనిటీ ఇన్వెస్ట్మెంట్ ఫండ్  అందించే నిబంధన ఉంది.
ఈ విషయాన్ని కేంద్ర గ్రామీణాభివృద్ధి శాఖ సహాయ మంత్రి సాధ్వి నిరంజన్ జ్యోతి ఈరోజు లోక్సభలో లిఖితపూర్వకంగా తెలిపారు.
భారత పోటీ ప్రోత్సాహక సంఘం
డీలర్ల డిస్కౌంట్లను పరిమితం చేసినందుకు మారుతి పై 200 కోట్ల రూపాయల జరిమానా విధించిన - సి.సి.ఐ.
తగ్గింపు నియంత్రణ విధానాన్ని అమలు చేయడం ద్వారా ప్రయాణీకుల వాహన విభాగంలో పునః విక్రయ ధర నిర్వహణ  యొక్క పోటీ వ్యతిరేక ప్రవర్తనకు పాల్పడినందుకు, తదనుగుణంగా, డీలర్లతో సహా మారుతి సుజుకి ఇండియా లిమిటెడ్  కు వ్యతిరేకంగా, నిలిపివేత-ఉత్తర్వులు జారీ చేయడంతో పాటు, 200 కోట్ల రూపాయల మేర  జరిమానా విధిస్తూ, కాంపిటీషన్ కమిషన్ ఆఫ్ ఇండియా , తుది ఉత్తర్వు ను జారీ చేసింది.
ఎం.ఎస్.ఐ.ఎల్. తన డీలర్లతో ఒక ఒప్పందాన్ని కుదుర్చుకున్నట్లు సి.సి.ఐ. కనుగొంది. ఈ ఒప్పందం ప్రకారం, ఎం.ఎస్.ఐ.ఎల్. నిర్దేశించిన వాటి కంటే ఎక్కువ డిస్కౌంట్లను వినియోగదారులకు అందించకుండా డీలర్లను నిరోధించారు.
మరో మాటలో చెప్పాలంటే, ఎం.ఎస్.ఐ.ఎల్. దాని డీలర్ల కోసం ఒక 'డిస్కౌంట్ కంట్రోల్ పాలసీ' ని రూపొందించి, అమలు చేస్తోంది. ఈ విధానం ప్రకారం, ఎం.ఎస్.ఐ.ఎల్. తాను అనుమతించిన దానికంటే ఎక్కువగా తగ్గింపులు, ఉచితాలు మొదలైనవి వినియోగదారులకు అందించకుండా, డీలర్లను నిరుత్సాహ పరుస్తోంది. ఒక వేళ, ఎవరైనా ఒక డీలర్ అదనపు డిస్కౌంట్లను అందించాలనుకుంటే, ఎం.ఎస్.ఐ.ఎల్. యొక్క ముందస్తు ఆమోదం తప్పనిసరిగా తీసుకోవాలి. ఈ 'డిస్కౌంట్ కంట్రోల్ పాలసీ' ని ఏ డీలర్ అయినా ఉల్లంఘించినట్లైతే, ఆ డీలర్ తో పాటు, వారి వద్ద పనిచేసే వ్యక్తిగత సిబ్బంది, డైరెక్ట్ సేల్స్ ఎగ్జిక్యూటివ్, రీజనల్ మేనేజర్, షోరూమ్ మేనేజర్, టీమ్ లీడర్ మొదలైన వారిపై కూడా జరిమానా విధించనున్నట్లు ఎం.ఎస్.ఐ.ఎల్. హెచ్చరించింది.
డిస్కౌంట్ కంట్రోల్ పాలసీ సరిగా అమలౌతోందో లేదో పరిశీలించడానికి, ఎం.ఎస్.ఐ.ఎల్. "మిస్టరీ షాపింగ్ ఏజెన్సీ" లను  నియమించింది. వారు ఏ.ఎస్.ఐ.ఎల్. డీలర్ల వద్దకు, వినియోగదారుల మాదిరిగా వెళ్ళి, అదనపు డిస్కౌంట్లు అందిస్తున్నారో లేదో తెలుసుకుంటారు. అదనపు డిస్కౌంట్లు ఇస్తున్నట్లు తెలిస్తే, ఆ ఎం.ఎస్.ఏ. లు తగిన రుజువు  లతో ఎం.ఎస్.ఐ.ఎల్. కు యాజమాన్యానికి నివేదిస్తాయి. అప్పుడు, 'మిస్టరీ షాపింగ్ ఆడిట్ రిపోర్ట్' ను జత చేస్తూ, తప్పు చేసిన సంబంధిత డీలర్ కు ఎం.ఎస్.ఐ.ఎల్., ఇ-మెయిల్ పంపుతుంది. అదనపు డిస్కౌంట్ ఇచ్చినట్లు ఆరోపిస్తూ, వివరణ కోరుతూ, తప్పు చేసిన సంబంధిత డీలర్ కు ఎం.ఎస్.ఐ.ఎల్., ఇ-మెయిల్ పంపుతుంది. డీలర్ సమర్పించిన వివరణ, ఎం.ఎస్.ఐ.ఎల్. సంతృప్తి చెందే విధంగా లేని పక్షంలో, డీలర్ల తో పాటు, వారి ఉద్యోగులపై జరిమానాలు విధించబడతాయి, కొన్ని సందర్భాల్లో, సరఫరా నిలిపి వేసే అవకాశం కూడా ఉంది. విధించిన జరిమానా మొత్తాన్ని ఎక్కడ జమ చేయాలనేదీ, జమ చేసిన మొత్తాన్ని ఎలా వినియోగించాలనేదీ, తమ ఆదేశాల ప్రకారం జరగాలని, ఎం.ఎస్.ఐ.ఎల్. నిర్దేశించింది.
ఈ నేపథ్యంలో, ఎం.ఎస్.ఐ.ఎల్. తన డీలర్ల పై "డిస్కౌంట్ కంట్రోల్ పాలసీ" ని విధించడంతో పాటు, వారిపై జరిమానాలు విధించడం, సరఫరా నిలిపివేయడం, పెనాల్టీని వసూలు చేయడం, రికవరీ చేయడం, దాని వినియోగం, కఠినమైన చర్యలు తీసుకోవడం వంటి చర్యలు చేపట్టి, డీలర్ల ను, విధానం అమలును ఎం.ఎస్.ఏ. ల ద్వారా పర్యవేస్తున్నట్లు, సి.సి.ఐ. కనుగొంది,
అందువల్ల, ఎం.ఎస్.ఐ.ఎల్. చేపట్టిన అటువంటి ప్రవర్తన భారతదేశంలో పోటీ పై గణనీయమైన ప్రతికూల ప్రభావాన్ని కలిగిస్తుందని, ఇది, పోటీ చట్టం-2002 లోని సెక్షన్ 3   సెక్షన్ 3  కింద నిబంధనలకు విరుద్ధంగా ఉన్నట్లు సి.సి.ఐ. కనుగొంది.
వాణిజ్యం, పరిశ్రమల మంత్రిత్వ శాఖ
చిరు ధాన్యాలు మరియు వాటి ఉత్పత్తులను ప్రోత్సహించేందుకు ఐఐఎంఆర్ తో కలిసి వ్యూహ ప్రణాళికను తయారుచేస్తున్ అపెడా
చిరు ధాన్యాలు మరియు వాటి ఉత్పత్తుల ఎగుమతికి పెరుగుతున్న ఆదరణపై దృష్టి పెట్టిన ప్రభుత్వం వాటి అభివృద్ధికి అపెడా మరియు భారతీయ చిరు ధాన్యాల పరిశోధనా సంస్థ మరు జాతీయ పోషకాహార సంస్థ, సిఎఫ్టిఆర్ఐ మరియు రైతు ఉత్పత్తి సంస్థలు వంటి ఇతర భాగస్వాములతో కలసి రాన్నున్న 5 సంవత్సరాల్లో చిరు ధాన్యాలు మరియు వాటి ఉత్పత్తులను ప్రోత్సహించుటకు ప్రణాళికలు తయారు చేస్తోంది. ఈ సందర్భంగా అపెడా మరియు ఐఐఎంఆర్తో 2 డిసెంబర్ 2020న అపెడా అధ్యక్షుల అధ్యక్షతన ఒక సమావేశం నిర్వహించబడింది. ఇందులో రాన్నున్న ఐదేళ్ళు 2021-26 వరకు చిరు ధాన్యాలు మరియు వాటి ఉత్పత్తుల ఎగుమతులను పెంచడానికి అవసరమైన ప్రోత్సాహక ప్రణాళికను అపెడా తయారు చేస్తోంది. ఈ లక్ష్యాలను చేరుకునేందుకు ఒక నియమిత సమయం లక్ష్యంగా భాగస్వాములందరనీ తయారుకావలసిందిగా కోరుతోంది. తదనంతరం చిరు ధాన్యాల క్లస్టర్లను గుర్తించడానికి, చిరు ధాన్యాలు పండించే రైతులకు తగిన వేదికను కల్పించడానికి, ఎఫ్పిఓలు, నిపుణులు, సంఘాలు మరియు ఇతర భాగస్వాములను, అంతర్జాతీయంగా క్రొత్త మార్కెట్టును గుర్తించి భారతీయ చిరు ధాన్యాలను ప్రోత్సహించేందుకు తగిన ప్రయత్నం చేయబడుతుంది.
జొన్నలు, సజ్జలు, రాగులు, కొర్రలు, సామెలు, ఊదలు,వరిగలు, అరికలు వంటి చిన్న చిన్న విత్తనాలు గల ధాన్యాలను చిరు ధాన్యాలు అంటారు. ఇవి అత్యంత పోషక విలువలు కలిగినవి. ఇతర దేశాల్లో వీటికి పెరుగుతున్న ఆదరణను గుర్తించిన ప్రభుత్వం మన దేశంలో మరియు ఇతర దేశాలకు ఎగుమతి చేసే విషయంలో వీటిని ప్రోత్సహించాలని నిర్ణయించింది.
ప్రధాన మంత్రి కార్యాలయం
మహారాష్ట్ర లో వరద స్థితి ని గురించి మహారాష్ట్ర ముఖ్యమంత్రి తో మాట్లాడిన ప్రధాన మంత్రి
మహారాష్ట్ర ముఖ్యమంత్రి శ్రీ ఉద్ధవ్ ఠాకరే తో ప్రధాన మంత్రి శ్రీ నరేంద్ర మోదీ మాట్లాడారు. భారీ వర్షపాతం, వరద ల నేపథ్యం లో మహారాష్ట్ర లో కొన్ని ప్రాంతాల లో తలెత్తిన స్థితి ని గురించి ప్రధాన మంత్రి చర్చించారు.
‘‘ మహారాష్ట్ర ముఖ్యమంత్రి శ్రీ ఉద్ధవ్ ఠాకరే తో మాట్లాడాను. భారీ వర్షపాతం మరియు వరద ల నేపథ్యం లో మహారాష్ట్ర లో కొన్ని ప్రాంతాల లో తలెత్తిన స్థితి ని గురించి ఆయన తో చర్చించాను. స్థితి తీవ్రత ను తగ్గించడం కోసం కేంద్రం సాధ్యమైన అన్ని విధాలైన సహకారాన్ని అందిస్తుంది అంటూ భరోసా ను ఇచ్చాను. ప్రతి ఒక్కరి సురక్ష కోసం, ప్రతి ఒక్కరి శ్రేయం కోసం ప్రార్థిస్తున్నాను. @OfficeofUT ’’ అని ఒక ట్వీట్ లో ప్రధాన మంత్రి పేర్కొన్నారు.
నౌకారవాణా మంత్రిత్వ శాఖ
విజిలెన్స్ అవగాహనా వారాన్ని పాటిస్తున్న విఒసి పోర్టు
వి.ఒ. చిదంబరంనార్ పోర్ట్ ట్రస్టుకకు చెందిన సీనియర్ అధికారులతో పోర్ట్ ట్రస్టు చైర్మన్ టి.కె. రామచంద్రన్ విజిలెన్స్ సమగ్రత ప్రతిజ్ఞను చేయించారు. ఈ సందర్భంగా, డిప్యూటీ చైర్మన్ బిమల్ కుమార్ ఝా, శాఖల అధిపతులు కూడా ప్రతిజ్ఞ చేశారు. భారత ప్రభుత్వానికి చెందిన కేంద్ర విజిలెన్స్ కమిషన్  ఆదేశాల మేరకు స్వతంత్ర భారతదేశం@ 75ః సమగ్రతతో స్వీయ సమృద్ధి అన్న ఇతివృత్తంతో అక్టోబర్ 26 నుంచి నవంబర్ 01, 2021వరకు ట్యూటీకార్న్లోని వి.ఒ. చిదంబరనార్ పోర్ట్ ట్రస్టు విజిలెన్స్ అవగాహనా వారాన్ని నిర్వహిస్తోంది.
భారతదేశం స్వాతంత్ర్యం సాధించి 75 సంవత్సరాలు అయిన సందర్భాన్ని స్మరించుకుంటూ, దేశంలోని అవినీతి వ్యతిరేక కేంద్ర సంస్థ అయిన సెంట్రల్ విజిలెన్స్ కమిషన్, స్వీయ సమృద్ధమైన భారతదేశంలో ప్రజా జీవితంలో సమగ్రతను సాధించేందుకు, అవినీతికి వ్యతిరేకంగా పోరాడాలన్న సంకల్పాన్ని పునరుద్ఘాటించింది.
ప్రజా జీవితంలో సమగ్రతను, పారదర్శకతను, జవాబుదారీతనాన్ని ప్రోత్సహించాలనే లక్ష్యంతో కేంద్ర విజిలెన్స్ కమిషన్ పని చేస్తోంది. అవినీతి రహిత సమాజాన్నిసాధించేందుకు, ప్రజా జీవితంలో నిజాయితీని పెంచేందుకు చేస్తున్న ప్రయత్నాలలో భాగంగా, పోర్టు వినియోగదారులు, వాటాదారులు, ప్రజలు, ఉద్యోగులు, పాఠశాల/ కళాశాల విద్యార్ధులలో అవినీతి వల్ల కలిగి దుష్ప్రభావాలు, సమాజంపై దాని ప్రభావాన్ని పట్టి చూపుతూ, వారిలో అవగాహన కల్పించేందుకు వివిధ కార్యక్రమాలను నిర్వహిస్తోంది.
అక్టోబర్ 26 నుంచి 01 నవంబర్వా, 2021వరకు వారంపాటు పాటించనున్న విజిలెన్స్ అవగాహన కార్యక్రమంలో భాగంగా విక్రేతలు, కాంట్రాక్టర్ల కోసం ఫిర్యాదుల పరిష్కార కార్యక్రమం, సెన్సిటైజేషన్ కార్యక్రమాలు, 2021సంవత్సరం ఇతివృత్తానికి అనుగుణంగా అధికారులు, సిబ్బంది, కళాశాలు / పాఠశాల విద్యార్ధులకు వివిధ పోటీ కార్యక్రమాలను నిర్వహించనున్నారు. ఈ కార్యకలాపాలు అదికారులు, సిబ్బంది జీవితంలోని అన్ని రంగాలలో అవినీతిని నిర్మూలించేందుకు తమ పనిలో అప్రమత్తంగా, పారదర్శకంగా ఉండేలా సెన్సిటైజ్ చేస్తాయి.
ఆయుష్
ప్రపంచవ్యాప్తంగా యోగా ను ప్రోత్సహించడానికి ఆయుష్ మంత్రిత్వ శాఖ, ఐసీసీఆర్ సంయుక్తంగా చర్యలను క్రమబద్ధీకరించి మరింత తీవ్రతరం చేయనున్నాయి
ఈ రోజు న్యూఢిల్లీలో యోగాను ప్రోత్సహించడానికి ఆయుష్ మంత్రిత్వ శాఖ, భారతీయ సాంస్కృతిక సంబంధాల మండలి  మధ్య ఉన్నత స్థాయి సమీక్షా సమావేశంలో, వివిధ దేశాలలో యోగాను ప్రోత్సహించడానికి ఉమ్మడి ప్రయత్నాలను క్రమబద్ధీకరించడానికి మరియు తీవ్రతరం చేయడానికి తీర్మానించాయి. ప్రపంచం. ఐసిసిఆర్ అధ్యక్షుడు డాక్టర్ వినయ్ సహస్రబుద్ధే, ఆయుష్ మంత్రిత్వ శాఖ కార్యదర్శి వైద్య రాజేష్ కోటేచా సంయుక్తంగా ఈ సమీక్ష నిర్వహించారు. ప్రపంచవ్యాప్తంగా ప్రామాణికమైన యోగాను ప్రోత్సహించే మార్గంగా యోగా సర్టిఫికేషన్ బోర్డు  యొక్క ధృవీకరణ చట్రాన్ని ఉపయోగించాలని నిర్ణయించారు.
యోగాలో ఆయుష్ మంత్రిత్వ శాఖ పర్యవేక్షణలో ఉన్న రెండు సంస్థలు యోగా సర్టిఫికేషన్ బోర్డు , మొరార్జీ దేశాయ్ నేషనల్ ఇన్స్టిట్యూట్ ఆఫ్ యోగా , ప్రపంచవ్యాప్తంగా యోగాను వ్యాప్తి చేయడానికి ఐసిసిఆర్ తో వేర్వేరు భాగస్వామ్యాన్ని ఏర్పరచుకున్నాయి. వైసిబి పర్సనల్ సర్టిఫికేషన్ బాడీ  గా గుర్తింపు పొందడం ద్వారా వైసిబి ఐసీసీఆర్ తో భాగస్వామ్యం కలిగి ఉంది. భారతదేశ సాంస్కృతిక సంబంధాలకు సంబంధించిన విధానాలు, కార్యక్రమాల రూపకల్పన, అమలులో చురుకుగా పాల్గొన్న ఐసిసిఆర్, వైసిబిలో సహజ భాగస్వామిగా ఏర్పడింది. ఎండిఎన్ఐవై తో ఐసీసీఆర్ సంతకం చేసిన అవగాహన ఒప్పందం ప్రకారం ప్రపంచవ్యాప్తంగా యోగా శిక్షణను పెంచడం లక్ష్యంగా పెట్టుకుంది.
వైసిబితో కలిసి పనిచేసున్న ఐసీసీఆర్ భాగస్వామ్యంలో భాగంగా ఆయా దేశంలో యోగా ప్రామాణీకరణ కోసం కార్యకలాపాలను ప్రోత్సహించడానికి విదేశాలలో ఉన్న మిషన్లు సహాయపడతాయి.
ఇంకా, ఎండిఎన్ఐవై తో భాగస్వామ్యం ద్వారా, యోగాలో ప్రామాణికమైన పద్ధతులను పాటించాల్సిన అవసరం గురించి ఐసిసిఆర్ యోగా ప్రొఫెషనల్స్, యోగా ఇన్స్టిట్యూట్స్ మరియు విదేశాలలో ఉన్న కేంద్రాలకు అవగాహన కలిగిస్తుంది. ఐసిసిఆర్ విదేశాలలో యోగా ఇన్స్టిట్యూషన్, సెంటర్లకు గుర్తింపు ఇస్తుంది.
ప్రపంచవ్యాప్తంగా యోగాలో ప్రామాణికమైన శిక్షణా అంశాలకు డిమాండ్ పెరుగుతోందని సమీక్ష సమావేశం అభిప్రాయపడింది. ఇది యోగా వ్యాపార దృక్పథం వైపునకు దారితీసి అనేక శిక్షణా సంస్థల పెరుగుదల అనేక అనుమానాలను రేకేతించింది. వారిలో చాలామంది అర్హతలు లేకుండా శిక్షకులను నియమిస్తారు, ఏ మాత్రం ప్రామాణికంగా లేని, యోగా కోర్సులను అందిస్తారు. యోగా సర్టిఫికేషన్ బోర్డు సంస్థల సహకారం, సంస్థల గుర్తింపు మరియు యోగా నిపుణుల ధృవీకరణ ద్వారా యోగా ప్రామాణికమైన భారతీయ సంప్రదాయాన్ని బోధించడం, శిక్షణ ఇవ్వడం ద్వారా ఈ సమస్యను పరిష్కరిస్తుంది. ఇది ఆరోగ్యకరమైన సమాజాలకు మరియు ఆరోగ్యకరమైన దేశాలకు చెప్పుకోదగిన సహకారాన్ని అందిస్తుంది. ఐసిసిఆర్ వలె విస్తృత అంతర్జాతీయ నెట్వర్క్ పెద్ద సంఖ్యలో దేశాలలో యోగాలో ధృవీకరణను ప్రోత్సహించడంలో ఉపయోగించబడుతుంది, ఇది సంస్థలు అందించే శిక్షణ ప్రామాణికమైనదని మరియు ఆమోదయోగ్యమైన నాణ్యమైనదని కాబోయే అభ్యాసకులకు భరోసా ఇస్తుంది.
సమీక్ష సమావేశంలో చర్చించిన ఇతర అంశాలలో వైసిబి ద్వారా యోగా ధృవీకరణ పొందే అవకాశం, రిమోట్ అసెస్మెంట్ కియోస్క్లను అభివృద్ధి చేయడం వంటివి ఉన్నాయి.
ఆరోగ్య, కుటుంబ సంక్షేమ మంత్రిత్వ శాఖ
దేశవ్యాప్తంగా 50.86 కోట్లు దాటిన టీకా డోసుల పంపిణీ
అత్యధికంగా 97.40% చేరిన కోలుకున్నవారి శాతం
గత 24 గంటల్లో 35,499 కొత్త కోవిడ్ కేసులు
ప్రస్తుతం చికిత్సలో ఉన్న కేసులు 4,02,188; మొత్తం కేసుల్లో 1. 26%
రోజువారీ పాజిటివిటీ 2.59%; 14 రోజులుగా 3% లోపే
భారతదేశమంతటా ఇప్పటిదాకా ఇచ్చిన కోవిడ్ టీకా డోసుల సంఖ్య 50.86 కోట్లు దాటింది. 58,79,068 శిబిరాల ద్వారా మొత్తం 50,86,64,759 టీకా డోసుల పంపిణీ పూర్తయినట్టు ఈ ఉదయం 7 గంటలకు అందిన సమాచారం సూచిస్తోంది. గత 24 గంటలలో 16,11,590 టీకాలిచ్చారు. ఆ వివరాలు ఇలా ఉన్నాయి:
|
|
ఆరోగ్య సిబ్బంది
|
|
మొదటి డోస్
|
|
1,03,32,881
|
|
|
|
రెండో డోస్
|
|
79,82,037
|
|
కోవిడ్ యోధులు
|
|
మొదటి డోస్
|
|
1,82,17,136
|
|
|
|
రెండో డోస్
|
|
1,17,58,909
|
|
18-44 వయోవర్గం
|
|
మొదటి డోస్
|
|
17,67,66,853
|
|
|
|
రెండో డోస్
|
|
1,20,24,776
|
|
45-59 వయోవర్గం
|
|
మొదటి డోస్
|
|
11,18,71,679
|
|
|
|
రెండో డోస్
|
|
4,26,95,084
|
|
60 ఏళ్ళు పైబడ్డవారు
|
|
మొదటి డోస్
|
|
7,84,79,044
|
|
|
|
రెండో డోస్
|
|
3,85,36,360
|
|
మొత్తం
|
|
|
|
50,86,64,759
సార్వత్రిక టీకాల కార్యక్రమం కొత్తదశ జూన్ 21న ప్రారంభమైంది. టీకాల పరిధిని విస్తరించి దేశవ్యాప్తంగా వేగంగా అమలు చేయాలన్న లక్ష్యంతో కేంద్ర ప్రభుత్వం ముందుకు వెళుతోంది. దేశ వ్యాప్తంగా కోలుకున్నవారి శాతం గత 24 గంటల్లో 97.40% కు కోలుకోవటం విశేషం. కరోనా సంక్షోభం మొదలైనప్పటినుంకి కోలుకున్నవారి శాతం ఇదే అత్యధికం
కరోనా సంక్షోభం మొదలైనప్పటినుంచి ఇప్పటి దాకా 3,11,39,457 మంది కోలుకున్నారు. గత 24 గంటలలో 39686 మంది బాధితులు కోలుకున్నారు. దీంతో ఇప్పటి వరకూ కోలుకున్నవారి శాతం 97.40% అయింది.
గత 24 గంటలలో దేశవ్యాప్తంగా 35499 కొత్త కేసులు నమోదయ్యాయి. 43 రోజులుగా కొత్త కేసులు 50 వేల లోపే ఉంటున్నాయి. కేంద్ర, రాష్ట ప్రభుత్వాల ఉమ్మడి కృషి ఫలితంగానే ఈ ధోరణి నమోదవుతోంది...
ప్రస్తుత దేశవ్యాప్తంగా చికిత్సలో ఉన్నవారు 4,02,188 మంది. చికిత్సలో ఉన్న కేసులు మొత్తం పాజిటివ్ కేసులలో 1.26% మాత్రమే.
కోవిడ్ నిర్థారణ పరీక్షల సామర్థ్యం దేశవ్యాప్తంగా పెంచటంతో గత 24 గంటల్లో 13,71,871 పరీక్షలు జరపగా ఇప్పటిదాకా చేసిన మొత్తం పరీక్షలు 48 కోట్లకు పైగా  అయ్యాయి.
ఒక వైపు పరీక్షలు పెరుగుతూ ఉండగా మరోవైపు పాజిటివిటీ తగ్గుతూ వస్తోంది. వారపు పాజిటివిటీ ప్రస్తుతం 2.35% కాగా రోజువారీ పాజిటివిటీ 2.59 % అయింది. వరుసగా14 రోజులుగా 3% లోపు, 63 రోజులుగా ఇది 5% లోపే ఉంటోంది.
హోం మంత్రిత్వ శాఖ
"చేనేత కార్మికుల అభివృద్ధికి మోదీ ప్రభుత్వం కట్టుబడి ఉంది": కేంద్ర హోంమంత్రి శ్రీ అమిత్ షా
"కష్టించే నేతన్నల నైపుణ్యాలు మొదటిసారిగా 2014 నుంచి పెరుగుతున్నాయి, వారికి తగిన గుర్తింపు దక్కుతోంది": అమిత్ షా
"చేనేత కార్మికులను అభివృద్ధి స్రవంతిలోకి తీసుకురావడానికి ఆగస్టు 7వ తేదీని జాతీయ చేనేత దినోత్సవంగా 2015లో ప్రధాని ప్రకటించారు": అమిత్ షా
"ప్రధాని పిలుపునిచ్చిన 'ఓకల్ ఫర్ లోకల్', చేనేత రంగ ఆత్మస్థైర్యాన్ని కచ్చితంగా పెంచుతుంది": అమిత్ షా
"ప్రధాని కలలుగన్న స్వావలంబన భారత్ను నిజం చేసేందుకు, "ఓకల్ ఫల్ హ్యాండ్లూమ్"కు మద్దతుగా మనమంతా ప్రతిజ్ఞ చేద్దాం": అమిత్ షా
చేనేత కార్మికుల అభివృద్ధికి శ్రీ నరేంద్ర మోదీ ప్రభుత్వం కట్టుబడి ఉందని కేంద్ర హోంమంత్రి శ్రీ అమిత్ షా స్పష్టం చేశారు. కష్టించే నేతన్నల నిజమైన నైపుణ్యాలు మొదటిసారిగా 2014 నుంచి పెరుగుతున్నాయని, వారికి తగిన గుర్తింపు దక్కుతోందని అమిత్ షా ట్వీట్ చేశారు. చేనేత కార్మికులను మరింత ప్రోత్సహించేందుకు, వారిని భారత అభివృద్ధి స్రవంతిలోకి తీసుకురావడానికి ఆగస్టు 7వ తేదీని జాతీయ చేనేత దినోత్సవంగా 2015లో ప్రధాని ప్రకటించారని వెల్లడించారు.
ప్రధాని పిలుపునిచ్చిన 'ఓకల్ ఫర్ లోకల్', చేనేత రంగ ఆత్మస్థైర్యాన్ని కచ్చితంగా పెంచుతుందని అమిత్ షా విశ్వాసం వ్యక్తం చేశారు. ప్రధాని కలలుగన్న స్వావలంబన భారత్ను నిజం చేసేందుకు, "ఓకల్ ఫల్ హ్యాండ్లూమ్"కు మద్దతుగా మనమంతా ప్రతిజ్ఞ చేద్దామని దేశ ప్రజలకు పిలుపునిచ్చారు.
ఎలక్ట్రానిక్స్ అండ్ ఇన్ ఫర్మేశన్ టెక్నాలజీ మంత్రిత్వ శాఖ
ఎంఇఐటివై చొరవ సైబర్ సురక్షిత్ భారత్ కింద 39వ సిఐఎస్ఒ డీప్ డైవ్ శిక్షణా కార్యక్రమాన్ని నిర్వహించిన ఎన్ఇజిడి
సైబర్ నేరాల గురించి అవగాహన కల్పించడం, పెరుగుతున్న విపత్తుకు ఎదుర్కొనడానికి తగిన భద్రతా చర్యలను నిర్ధారించడం కోసం అన్ని ప్రభుత్వ శాఖలలోని ముఖ్య సమాచార భద్రతా అధికారులు , ఫ్రంట్లైన్ ఐటి అధికారుల సామర్ధ్యాలను పెంపొందించే లక్ష్యంతో ఎంఇఐటివై సైబర్ సురక్షిత్ భారత్ చొరవను రూపొందించింది. సంస్థలు తమ డిజిటల్ మౌలిక సదుపాయాలను కాపడుకొని, సైబర్ దాడులను ఎదుర్కోవడంలో భవిష్యత్ సంసిద్ధతను కలిగి ఉండాలన్నది కూడా దీని లక్ష్యం.
సామర్ధ్య నిర్మాణ పథకం కింద జాతీయ ఇ- గవర్నెన్స్ విభాగం  7 నుంచి 11 ఆగస్టు 2023 వరకు కేంద్ర లైన్ మినిస్ట్రీల నుంచి వచ్చిన 25మంది ప్రతినిధులతో న్యూఢిల్లీలోని ఇండియన్ ఇనిస్టిట్యూట్ ఆఫ్ పబ్లిక్ అడ్మినిస్ట్రేషన్లో 39వ సిఐఎస్ఒ డీప్- డైవ్ శిక్షణా కార్యక్రమాన్ని నిర్వహిస్తోంది.
ఈ కార్యక్రమాన్ని ఐఐపిఎ డైరెక్టర్ జనరల్ శ్రీ ఎస్.ఎన్. త్రిపాఠీ, ఎంఇఐటివై, సైబర్ సెక్యూరిటీ  & గ్రూప్ కోర్డినేటర్ శ్రీమతి సవితా ఉత్రేజా, ఎన్ ఇజిడి, ఎంఇఐటివై, సామర్ధ్య నిర్మాణం, ఫైనాన్స్ డైరెక్టర్ శ్రీ రజనీష్ కుమార్, సైబర్ సెక్యూరిటీ సైంటిస్ట్ ఇ శ్రీ వినోద్ కుమార్ చౌహాన్, ఐఐపిఎ కోర్స్ కోఆర్డినేటర్ ప్రొఫెసర్ చారు మల్హోత్రా ప్రారంభించారు.
సైబర్ ప్రతిఘాతక పర్యావరణ వ్యవస్థను రూపొందించడం కోసం తీసుకోవలసిన చర్యలపై ప్రభుత్వ విభాగాలకు అవగాహన కల్పించడం, సామర్ధ్యాన్ని నిర్మించడం, తోడ్పడం ఈ కార్యక్రమ ఉద్దేశ్యం. ఈ కార్యక్రమం పౌరులకు వివిధ ప్రభుత్వ సేవలను సమగ్రంగా బట్వాడా చేసేందుక డిజిటల్ ఇండియాను ముందుకు తీసుకువెళ్ళేందుకు సైబర్ భద్రత, రక్షణల పట్ల పాల్గొన్న వారికి వారిని సున్నితం చేసి, అవగతం చేయడం ,సైబర్ భద్రతపై సమగ్ర సమాచారాన్ని, విజ్ఞానాన్ని, అవగాహనను అందించి, చైతన్యాన్ని వ్యాప్తి చేసి, సామర్ధ్యాలను నిర్మించడమే కాక ప్రభుత్వ విభాగాలు తమ సైబర్ పారిశుద్ధ్యాన్ని, భద్రతను, రక్షణ తోడ్పడడం కార్యక్రమ లక్ష్యం.
పబ్లిక్ ప్రైవేట్ భాగస్వామ్యం  నమూనాలో ప్రభుత్వం, పరిశ్రమల కన్సార్షియం  తో 2018లో ప్రారంభించిన సిఐఎస్ఒ శిక్షణ అన్నది ఇటువంటి ఉత్తమ భాగస్వామ్యం. జూన్ 2018 నుంచి ఆగస్టు 2023 వరకు ఎన్ఇజిడి 1,489 సిఐఎస్ఒలు, ఫ్రంట్లైన్ ఐటి అధికారుల కోసం 39 బ్యాచ్ల సిఐఎస్ఒ డీప్-డైవ్ శిక్షణా కార్యక్రమాలను సమర్ధవంతంగా నిర్వహించింది.
ఆర్థిక మంత్రిత్వ శాఖ
శ్రీనగర్లో జీలం, తావీ వరద పునరుద్ధరణ ప్రాజెక్టుల కింద ఉప-ప్రాజెక్టులతో సహా సుమారు రూ. 165 కోట్ల అభివృద్ధి
పనులను ప్రారంభించిన కేంద్ర ఆర్థిక మంత్రి శ్రీమతి నిర్మలా సీతారామన్
కేంద్ర ఆర్థిక, కార్పొరేట్ వ్యవహారాల మంత్రి శ్రీమతి నిర్మలా సీతారామన్ ఈరోజు ఆరోగ్యం, విద్య, పట్టణ మౌలిక సదుపాయాలు, విపత్తు నిర్వహణకు సంబంధించిన పనులను  ప్రారంభించారు. కాశ్మీర్లోని బుద్గామ్లో కేంద్ర పాలిత  స్థాయి ఎమర్జెన్సీ ఆపరేషన్ సెంటర్, జీలం మరియు తావి వరద పునరుద్ధరణ ప్రాజెక్ట్  కింద స్కాడా నియంత్రణ భవనానికి శంకుస్థాపన చేశారు 
ఉప-ప్రాజెక్టులు జీలం, తావి వరద పునరుద్ధరణ ప్రాజెక్ట్ లో భాగంగా ఉన్నాయి, దీనికి ప్రపంచ బ్యాంకు నుండి 250 మిలియన్ డాలర్ల రుణ సహాయం అందింది. సెప్టెంబరు 2014 నాటి వినాశకరమైన వరదల తరువాత జమ్మూ మరియు కాశ్మీర్లో ప్రాజెక్ట్ ప్రారంభించబడింది, ఇది అనంతనాగ్, శ్రీనగర్ మరియు పరిసర జిల్లాలలోని లోతట్టు ప్రాంతాలను తీవ్రంగా ప్రభావితం చేసింది, దీని వలన గృహాలు, జీవనోపాధి మరియు రోడ్లు మరియు వంతెనలకు అపారమైన నష్టం జరిగింది. 19.04.2016 నుండి జమ్మూ కాశ్మీర్ కోసం గౌరవనీయ ప్రధానమంత్రి అభివృద్ధి ప్యాకేజీ లో భాగంగా జమ్మూ కాశ్మీర్ ప్రభుత్వంచే అమలులో ఉంది. వరదల కారణంగా అంతరాయం కలిగించిన అవసరమైన సేవలను పునరుద్ధరించడం మరియు డిజైన్ స్టాండర్డ్ను మెరుగుపరచడం మరియు స్థితిస్థాపకతను పెంచే పద్ధతులను రెండింటినీ ప్రాజెక్ట్ లక్ష్యంగా చేసుకుంది.
జెటిఎఫ్ఆర్పి అధిక సామాజిక ప్రభావం జమ్మూ మరియు కాశ్మీర్ ప్రభుత్వం ద్వారా కోవిడ్-19 మహమ్మారి స్పష్టానంగా కనిపించింది. దీనిలో ఆకస్మిక ఎమర్జెన్సీ రెస్పాన్స్ కాంపోనెంట్ ని సక్రియం చేయడం ద్వారా కోవిడ్ కోవిడ్-19 ప్రతిస్పందన కోసం 50 మిలియన్ డాలర్లు కేటాయించారు.వైద్య పరికరాలు రూ. 290 కోట్లు, ఆక్సిజన్ ఉత్పత్తి చేసే 30 ప్లాంట్లు మొత్తం రూ. 75 కోట్లను సేకరించడం ద్వారా మహమ్మారి వల్ల ఎదురయ్యే సవాళ్లను ఎదుర్కోవడానికి ఆరోగ్య మౌలిక సదుపాయాలకు ప్రోత్సాహం లభించింది.
గృహ నిర్మాణం మరియు పట్టణ వ్యవహారాల మంత్రిత్వ శాఖ
సిటీ బస్ సర్వీస్ పథకం పెంపు
గృహనిర్మాణం, పట్టణ వ్యవహారాల శాఖ సహాయ మంత్రి శ్రీ కౌశల్ కిషోర్ నేడు లోక్సభలో ఒక ప్రశ్నకు లిఖితపూర్వక సమాధానంగా, పట్టణ ప్రాంతాల్లో ప్రజా రవాణా వాటాను పెంచడానికి, ప్రభుత్వం బడ్జెట్ 2021-22 లో రూ.18,000 కోట్ల వ్యయంతో ఒక పథకాన్ని ప్రకటించిందని తెలిపారు. ఇది ప్రజా బస్సు రవాణా సేవలను విస్తృతం చేసేందుకు మద్దతు ఇస్తుంది. ఇది ఆంధ్రప్రదేశ్ రాష్ట్రంతో సహా దేశంలోని బస్సులకు ఆర్థిక సహాయం చేయడానికి, కొనుగోలు చేయడానికి, నిర్వహించడానికి మరియు నిర్వహించడానికి ప్రైవేట్ రంగ సంస్థలకు వీలుగా వినూత్న పీపీపీ నమూనాల విస్తరణను సులభతరం చేస్తుంది.
ఈ పథక రూపకల్పన పూర్తైంది. ఆమోదం కోసం గడువు ప్రక్రియ ప్రారంభించబడింది. గత ఏడాదిలో అనుబంధ మౌలిక సదుపాయాలను మెరుగుపరచడానికి, సిటీ బస్ సర్వీస్ స్కీమ్ ఆగ్మెంటేషన్ కింద గ్రీన్ అర్బన్ మొబిలిటీ ఇనిషియేటివ్ కోసం నిధులు మంజూరు చేయబడలేదు, ఉపయోగించబడలేదు. ఈ పథకం అన్ని రకాల నూతన ఇంధన బస్సులకు మద్దతు అందించేందుకు ఉపయోగపడనుంది.